
Namsskogan kommune


7890  Namsskogan

Forlenget fellingstillatelse for ulv  i Namsskogan og Røyrvik

Det vises til telefonsamtale mellom varaordfører Kari Ystgård og miljøverndirektør Svein Karlsen onsdag 27. juli 2005 kl. 20.30, der Namsskogan kommune muntlig søker om forlengelse av fellingstillatelsen som ble gitt på ulv 18. juli 2005. 

Søknaden skal behandles etter Forskrift om forvaltning av rovvilt, fastsatt ved kgl.res. 18. mars 2005 med hjemmel i lov 29. mai 1981 nr. 38 om viltet § 4, § 6, § 9, § 12, § 14, § 14a, § 26 nr. 3, 4 og 6, § 35 og § 50.

Bakgrunn for søknaden

Onsdag 27. juli 2005 ble det funnet 1 kadaver av lam samt 1 lam og 1 voksen søye skadd i Grøndalsfjellet i Namsskogan kommune. Dette er det samme området som det ble påvist ulveskader i tidligere i beitesesongen. Undersøkelser foretatt av SNO sin rovviltkontakt viser samme skademønster som sist, og skadene er vurdert som mulige ulveskader. 

Fylkesmannens vurdering

Fylkesmannen ga 18.juli fellingstillatelse på ulv i deler av Namsskogan og Røyrvik kommune. Bakgrunnen for det var funn av 25 ferske kadaver av sau påvist drept av ulv. Fellingstillatelsen gikk ut 22. juli. 

I henhold til § 4 i forskriften om forvaltning av rovvilt, er det ikke et mål å etablere ynglende ulv i regionen. Dersom det oppstår ulveskader i Grøndalsfjellet på nytt, kan det tyde på at ulven det tidligere ble jaktet på fortsatt har tilhold i området.

Med ovenstående bakgrunn for søknad og vurderinger, omfang av tidligere ulveskader, potensialet for nye skader samt at en har en helt fersk situasjon, finner fylkesmannen grunnlag for å gi en – 1 –  betinget fellingstillatelse på ulv til Namsskogan kommune.

Følgende forutsetninger er knyttet til fellingstillatelsen:

1.  Fellingstillatelsen gjelder fra og med 27. juli d.å. til og med fredag 28. juli d.å.

     Behovet for en eventuell forlengelse av tillatelsen vil bli vurdert av fylkesmannen i

samråd med kommunen og jaktlederen ved tillatelsens utløp, dersom det blir funnet ferske kadaver av sau påvist drept av ulv.

2.  Tillatelsen gjelder for et nærmere avgrenset område innenfor den delen av Namsskogan kommune som ligger sør for Tunnsjøelv og øst for E6, samt den delen av Skorovassklumpen som ligger i Røyrvik kommune. Dette må Namsskogan kommune avtale med Røyrvik kommune. 
3.  Det skal oppnevnes et kommunalt jaktlag, der jaktleder er definert. Liste over medlemmer på jaktlaget skal fakses fylkesmannen og politiet før jakten startes. 

4.  Ved felling av ulv skal det nyttes våpen og ammunisjon godkjent for storviltjakt.

5.  Felling av ulv skal omgående meldes til kommunen, fylkesmannen og Direktoratet for

     naturforvaltning. Meldingen skal inneholde opplysninger om tid og sted for fellingen.


     Fellingsstedet skal kunne påvises dersom fylkesmannen krever det. 

6.  Den/de som sårer ulv under forsøk på felling i henhold til tillatelsen, plikter å gjøre det

     en kan for å få avlivet ulven. Vedkommende plikter å forvisse seg om påskutt dyr er

     truffet.  Dersom pliktig ettersøk første dag er uten resultat, skal lederen for jegerkorpset

     uten opphold underrette fylkesmannen og nærmeste politimyndighet. Fylkesmannen 
   

     avgjør hvordan det videre ettersøk skal ledes. Medlemmene i det oppnevnte jegerkorps 

     skal uten godtgjørelse, såfremt annet ikke er avtalt med fylkesmannen, bistå forvalt-

     ningsmyndighet eller politimyndighet i det videre ettersøk.

7.  Ulv som blir felt på denne tillatelsen, er Viltfondets eiendom. Ingen kan derfor på noen   

     måte gjøre seg nytte av felt ulv uten nærmere samtykke fra Direktoratet for naturfor-

     valtning. Dersom det ikke er mistanke om noen uregelmessigheter ved fellingen som kan medføre politietterforskning, er jegerkorpsets leder ansvarlig for at felt ulv 
      

ivaretas og handteres etter Instruks for ivaretakelse av døde rovdyr (http://nidaros.nina.no/).

Dersom det i motsatt fall er grunnlag for å påregne behov for etterforskning, skal dyret ikke åpnes og ikke flyttes fra fallstedet. Fylkesmannen og politiet skal da underrettes snarest.

8.  Dersom det blir gitt fellingstillatelse og felt ulv annet sted innenfor region 6, opphører denne tillatelsen med umiddelbar virkning

Avgjørelsen kan påklages til Direktoratet for naturforvaltning innen tre - 3 uker.

Med hilsen

Svein Karlsen

miljøverndirektør

 (e.f.)

Lars  Bendik Austmo

Saksbehandlers telefon: 74 16 81 48

Kopi: 
- Namsskogan kommune

- Røyrvik kommune

- Nord-Trøndelag Sau- og geitalslag

- Naturvernforbundet i Nord-Trøndelag 

- Nord-Trøndelag Bondelag

- Nord-Trøndelag Bonde og Småbrukerlag
               

- Nord-Trøndelag Reinsamelag

- Nord-Trøndelag Fylkeslag av Norges Jeger- og Fiskerforbund

- Politiet i Nord-Trøndelag

- Lensmannen i Namsskogan

- WWF Norge

- Foreningen Våre Rovvilt

- Folkeaksjonen ny rovviltpolitikk

	Postadresse:
	Besøksadresse:
	Telefon:  74168000
	e-postmottak: postmottak@fmnt.no

	
	Statens hus
	
	
	

	7734 Steinkjer
	Strandveien 38
	Telefax:  74168053
	Hjemmeside: www.fylkesmannen.no/nt



[image: image1.wmf]_915536897

